कौरवों की विशाल सेना का साम्ब ने अकेले डट कर सामना किया और दुर्धर्ष युद्ध किया मगर अकेला कब तक विशाल सेना का सामना कर पाता। अतः साम्ब को हार का मुंह देखना पड़ा और कौरवों ने साम्ब को बंदी बना लिया। जब द्वारिका में साम्ब को कौरवों द्वारा बंदी बनाए जाने का समाचार पंहुचा तो कृष्ण के बड़े भैया बलराम जी हस्तिनापुर पहुँच गए और कौरवों से शांति वार्ता की और कहा वह साम्ब को छोड़ दें और उनकी कुल वधु लक्ष्मणा को विदा कर दें।